[{"text_idx": "#000000", "text": "WindWorks: Avamere tuuleenergia arendamise va\u0308ljakutsed \u2013 vo\u0303rgu vo\u0303imsus ja investorite kaasamine"}, {"text_idx": "#000001", "text": "HomeUncategorized @etWindWorks: Avamere tuuleenergia arendamise va\u0308ljakutsed \u2013 vo\u0303rgu vo\u0303imsus ja investorite kaasamine"}, {"text_idx": "#000002", "text": "La\u0308a\u0308nemere piirkonna aktuaalseimad va\u0308ljakutsed avamere tuuleenergia arendamisel on o\u0303igusraamistiku korrastamine, riiklike ja investorite huvide tasakaalustamine, projektiarendajate kaasamine kasvava globaalse konkurentsi tingimustes ning rahvusvahelise elektri u\u0308lekandevo\u0303rgu arendamine, et oleks, kuhu toodetud energiat realiseerida, to\u0303desid valdkonna eksperdid Balti regiooni suurimal tuuleenergia konverentsil \u201eWindWorks. Moving Energy\u201d. Taastuvenergiaprojektide arendamine on paljudes maailma riikides poliitiliselt ja majanduslikult pa\u0308evakorras, aga kasusaajateks on need, kes suudavad u\u0308les ehitada eduka rahvusvahelise koosto\u0308o\u0308 ning tasakaalustada riiklikke ja investorite huve."}, {"text_idx": "#000003", "text": "Juba kolmandat aastat ja\u0308rjest konverentsi avanud La\u0308ti Vabariigi president Egils Levits avaldas heameelt, et tema u\u0308leskutset kiirendada riigis tuuleenergia tootmist on kuulda vo\u0303etud ning selles vallas on astutud arengu suunas olulisi samme, kuid headest kavatsustest u\u0308ksi ei piisa, poliitilist tahet peab toetama praktiline tegevuskava. La\u0308ti kliima- ja energiaminister Raimonds C\u030cudars kinnitas, et vastloodud ministeerium tegeleb nii maismaa- kui ka meretuuleparkide ehitusloa saamise protsessi kiirendamise, vo\u0303rgu kasutamise ja uute vo\u0303imsuste reserveerimise eeskirjade kui ka turu reguleerimise ja elektrienergia u\u0308leja\u0308a\u0308gi ekspordi po\u0303himo\u0303tetega."}, {"text_idx": "#000005", "text": "Euroopa Komisjoni energeetikavolinik Kadri Simson ro\u0303hutas oma so\u0303navo\u0303tus tuuleenergiaprojektide loamenetlusprotsessi kiirendamist kui u\u0308leeuroopaliselt aktuaalset u\u0308lesannet, samas kui Euroopa tuuleenergia assotsiatsiooni WindEurope juht Giles Dickson nimetas esimesel paneelarutelul loamenetluse to\u0303hustamise olulise kriteeriumina kaheaastase ku\u0308nnise mitteu\u0308letamist. Samuti ro\u0303hutas ta, kui oluline on loamenetluste lihtsustamiseks ja kiirendamiseks protsessi maksimaalne digiteerimine, et muuta see rahvusvahelistele investoritele ka\u0308ttesaadavamaks."}, {"text_idx": "#000006", "text": "O\u0303igusraamistik vo\u0303ib tasakaalustada riiklikke ja investorite huve. Euroopa Komisjoni u\u0308he va\u0308a\u0308rtusliku soovitusena elektri u\u0308lekandelahenduste turumudeli osas to\u0303i G. Dickson va\u0308lja u\u0308lekande juurdepa\u0308a\u0308su tagamise maksed (transmission access guarantee), mis aitavad nii tuuleparkide arendajatel kui ka u\u0308lekandevo\u0303rgu operaatoritel kaitsta end vo\u0303rguha\u0308irete ohu eest. Kvaliteetsed ehitustsoonide enampakkumise tingimused vo\u0303ivad aga kaasa aidata projektide kaasamisele planeeritud ajakavadesse, mis on oluline ka investoritele."}, {"text_idx": "#000007", "text": "Avamere tuuleenergial on a\u0308ripotentsiaali, investorid ootavad \u201eavatud uste poliitikat\u201d"}, {"text_idx": "#000008", "text": "Taani kliima- ja energiaminister Lars Aagaard to\u0303stis oma po\u0308o\u0308rdumises esile vajadust, et riigid kaaluksid erinevaid turu stimuleerimise mehhanisme, sest ilma nendeta ja ettevo\u0303tjate kaasamiseta ei toimu sektori ta\u0308isva\u0308a\u0308rtuslikku arengut. Kuigi La\u0308a\u0308nemere suur tuuleenergiapotentsiaal ja energiakriis, mis to\u0303stis ja\u0308rsult elektrihindu, on muutnud La\u0308a\u0308nemere investoritele atraktiivseks piirkonnaks, muutub tuuleenergia sektor kiiresti ja kasvab u\u0308lemaailmne konkurents, nii et ainuu\u0308ksi suur potentsiaal ei taga, et investorid valivad oma projektide arendamiseks just Balti regiooni. Tuuleparkide projektiarendajatele on oluline na\u0308ha a\u0308rivo\u0303imalusi, kuid igas riigis on valdkonna arendamisest ja reguleerimisest oma na\u0308gemus."}, {"text_idx": "#000009", "text": "Nii La\u0308ti kui ka Eesti ministeeriumide ja tuuleenergia assotsiatsioonide esindajad on u\u0308hel meelel, et avamere tuuleenergia saab olema oluline osa nende riikide energiaportfellist, kuid potentsiaali realiseerimiseks tuleb kaasata kogemustega avamere tuuleparkide arendajaid, ja seeto\u0303ttu peavad riigid saatma selge signaali, et va\u0308lisfirmad on oodatud. \u201eSelle saavutamiseks peab olema selge so\u0303num ja ko\u0303igil osapooltel tuleb no\u0303ustuda, et tahame arendada avamere tuuleenergiat, ning seejuures peab ka o\u0303igusraamistik olema va\u0308ga sirgjooneline ja la\u0308bipaistev,\u201d u\u0308tles Eesti Tuuleenergia Assotsiatsiooni juht Aavo Ka\u0308rmas."}, {"text_idx": "#000010", "text": "Kuna iga investor otsib tulutagatist, vo\u0303ib riigi ennetav tegutsemine ja o\u0303igusraamistiku korrastamine muuta Balti regiooni investorite silmis atraktiivsemaks. A. Ka\u0308rmas juhib ta\u0308helepanu, et Eestis on maismaatuuleparkidega so\u0303lmitud mitu pikaajalist elektriostulepingut ning elektritariif sisaldab taastuvenergia tootmise toetusmakse. Ta ro\u0303hutab, et seda ei tohiks vo\u0303tta kui riigipoolset toetust tuuleenergiasektorile, vaid kui mo\u0303lemale protsessi osapoolele va\u0308a\u0308rtuslikku mudelit, mis alandab elektri hinda lo\u0303pptarbijale, ning seda tuleks silmas pidada ka avamere tuuleenergiapoliitika arendamisel. G. Dickson to\u0303stis esile kahepoolse CfD-makse (contract for differences) mudelit, kuna seda rakendatakse paljudes Euroopa riikides ja seda soovitab ka Euroopa Komisjon. Utilitase juhatuse liige Rene Tammist soovitas ka kahepoolset CfD-maksemudelit, kuna paljude riikide kogemus na\u0308itab, et see annab riigieelarvesse olulist lisa. La\u0308tis on riigiabi maksmisega ajalooliselt olnud negatiivseid kogemusi, misto\u0303ttu La\u0308tis seda suunda ilma olulise avalikkuse veenmise kampaaniata to\u0303ena\u0308oliselt ei valita."}, {"text_idx": "#000011", "text": "Elektrienergia u\u0308lekandevo\u0303rgu ideaalset kava veel loodud ei ole"}, {"text_idx": "#000012", "text": "Avamere tuuleenergia potentsiaali ta\u0308ieliku a\u0308rakasutamise osas mainiti mitmes paneeldiskussioonis u\u0308lekandevo\u0303rgu la\u0308bilaskevo\u0303imet. To\u0303deti, et vo\u0303rgu la\u0308bilaskevo\u0303ime vo\u0303ib osutuda tuuleenergiasektori ta\u0308ielikule arengule oluliseks takistuseks, misto\u0303ttu tuleks vo\u0303rguarenduslahendusi rakendada muude to\u0308o\u0308dega paralleelselt. Hetkel on nii La\u0308tis kui ka Eestis vo\u0303rgu la\u0308bilaskevo\u0303ime piisav, kuid ko\u0303ik teavad, et juba la\u0308hitulevikus on tarvis olukorda parendada, eriti, kui on eesma\u0308rk saada elektrienergia eksportijaks. La\u0308a\u0308nemere piirkonna supervo\u0303rgu loomise arutelul ei jo\u0303utud u\u0308ksmeelele, kas valida riikidevaheliste u\u0308henduste tee vo\u0303i ehitada vo\u0303rk va\u0308lja hu\u0308briidmudelina, kuid positiivne na\u0308he on juba praegune u\u0308lekandevo\u0303rgu operaatorite koosto\u0308o\u0308. Supervo\u0303rgu arendamine on to\u0303husa avamere tuuleenergiasektori u\u0308ks elemente ja selle rakendamine ei ole ilma asjaosaliste u\u0308ksmeeleta vo\u0303imalik."}, {"text_idx": "#000013", "text": "U\u0308lekandevo\u0303rkude arendamisel tuleks arvestada toormepuudusega, mida tuuleenergiasektoriga seotud ettevo\u0303tted pu\u0308u\u0308avad juba praegu lahendada, investeerides koosto\u0308o\u0308lepingute so\u0303lmimisse ja vo\u0303rgutaristu tootjate vo\u0303imsuse suurendamisse, kuid ko\u0303igil u\u0308lekandevo\u0303rgu ettevo\u0303tjatel vajalikku rahastust ei ole. Osa vo\u0303rgu jaoks vajalikke tooraineid tuleb oodata juba praegu kaks aastat ja Euroopa vajab kaks korda rohkem kaableid, kui praegu turul toota suudetakse, kuid geopoliitilise olukorra to\u0303ttu Hiinast toorainet ei osteta."}, {"text_idx": "#000014", "text": "Veel u\u0308ks oluline investorites huvi tekitav faktor on vo\u0303rguarenduskavad. RWE Offshore Wind Po\u0303hjamaade, Baltimaade ja Poola avamere tuuleenergia arendamise asepresident Pa\u030al Coldevin to\u0303i va\u0308lja, et investoritel on oluline teada elektri u\u0308lekandevo\u0303rgu vo\u0303imsust ja arengukavasid, et hinnata, kuhu on vo\u0303imalik La\u0308a\u0308nemere avamere tuuleparkides toodetud elektrit edastada, ning kaaluda vo\u0303rgu arengukavade toetamise vo\u0303imalusi."}, {"text_idx": "#000015", "text": "Avamere tuulepargid edendavad mitme sektori edasist arengut"}, {"text_idx": "#000016", "text": "\u201eAvamere tuuleenergiaprojektide arendamise eelised ulatuvad Balti regioonis energiasektorist kaugemale \u2013 La\u0308til on suur potentsiaal arendada sadamate infrastruktuuri ja laiendada nende funktsioone ning kasutada tarneahelate arendamiseks erinevate Euroopa Liidu fondide vahendeid ja tuua kasu laiale hulgale ettevo\u0303tjatele,\u201d so\u0303nas Euroopa tuuleenergia assotsiatsiooni WindEurope juht Giles Dickson."}, {"text_idx": "#000017", "text": "Nii Liepa\u0304ja kui Ventspilsi sadam on na\u0308idanud valmisolekut avamere tuuleparkide projektide arendamise toetamiseks, kuid ollakse teadlikud, et avamere tuuleparkide toetust saavad taotleda ka teised La\u0308a\u0308nemere sadamad, kui nende infrastruktuur osutub sobivamaks ja valmisolevaks. Konverentsi raames allkirjastati Liepaja erimajandustsooni (mille alla kuulub ka Liepaja sadam) ja u\u0308he tuuleparkide projektide toetamise Euroopa lipulaeva, Taani sadama Esbjerg vahel koosto\u0308o\u0308memorandum."}, {"text_idx": "#000018", "text": "Taastuvenergia osakaalu suurendamine energiaportfellis no\u0303uab va\u0308ltimatult tasakaalustavate lahenduste kaalumist. Hetkel on see turg alles arendusfaasis, kuid see ta\u0308hendab, et erinevatel uutel lahendustel on vo\u0303imalus turul oma koht va\u0308lja vo\u0303idelda. Juba praegu suudavad tuulegeneraatorid tasakaalustada toodetavat vo\u0303imsust, aga suurema kasuteguri saab saavutada elektrisalvestuslahenduste kasutuselevo\u0303tuga. Praegu on tuntuimaks lahenduseks rohelise vesiniku tootmine, mille u\u0308lekandeks on La\u0308tis teoreetiliselt infrastruktuur juba olemas, kuid sektori esindajad ei va\u0308lista ka teiste tasakaalustamislahenduste va\u0308ljato\u0308o\u0308tamise vo\u0303imalust, na\u0308iteks peeti konverentsil tihti rohelise vesinikuga samava\u0308a\u0308rseks ammoniaaki."}, {"text_idx": "#000019", "text": "Konverentsi u\u0308heks peamiseks plussiks olid vo\u0303rgustumise vo\u0303imalused \u2013 sel aastal osales u\u0308ritusel kohapeal ligi 300 inimest ning u\u0308le 1000 vaataja osales veebi vahendusel. Arvestades suurt osavo\u0303tjate arvu toimub konverents Riias ka ja\u0308rgmisel aastal, 10. ja 11. aprillil."}, {"text_idx": "#000021", "text": "\u201eWindWorks\u201d on u\u0308ks Baltimaade suurimaid tuuleenergia konverentse, kus osalevad erinevate riikide eksperdid, poliitikakujundajad, ettevo\u0303tjad ja muud valdkonna partnerid, et jagada kogemusi ning arutada ko\u0303ige pakilisemate va\u0308ljakutsete u\u0308le globaalse ja regionaalse energeetika kontekstis. Konverentsi korraldavad La\u0308ti Tuuleenergia Assotsiatsioon, Eesti Tuuleenergia Assotsiatsioon ja Taani saatkond La\u0308tis koosto\u0308o\u0308s La\u0308ti Investeerimis- ja Arenguagentuuriga, Hollandi saatkonnaga La\u0308tis ja Norra saatkonnaga La\u0308tis."}, {"text_idx": "#000022", "text": "La\u0308ti Tuuleenergia Assotsiatsioon tegutseb alates 1998. aastast ja selle eesma\u0308rk on edendada tuuleenergia kasutamist La\u0308tis, osaledes valdkonna o\u0303igusraamistiku ja keskkonna korrastamisel, ning suurendada avalikkuse teadlikkust ja arusaamist taastuvenergiaallikatest, eelko\u0303ige tuuleenergiast."}, {"text_idx": "#000023", "text": "Eesti meretuule va\u0308a\u0308rtuspakkumine, september 2023\nEnefit Green astub suure sammu edasi Risti tuulepargi arendamisel\nAmetikool esitas rahastustaotluse tuulikutehnikute o\u0303ppebaasi rajamiseks\nEnefit Green pani nurgakivi Baltikumi vo\u0303imsamale taastuvenergia tootmisalale\nSaare-Liivi meretuulepargi keskkonnauuringute va\u0308lito\u0308o\u0308d jo\u0303uavad ta\u0308navu lo\u0303pule"}]